kardosdrur/scandi-wiki huggingface dataset:
Andreas Graf

Andreas Graf (født 7. august 1985 i Ebreichsdorf) er en cykelrytter fra Østrig. Hans foretrukne disciplin er banecykling, hvor han har vundet medaljer ved EM og nationale mesterskaber. På landevej kører han for holdet Team Hrinkow Advarics Cycleang.

Eksterne henvisninger 

 

Mandlige cykelryttere fra Østrig
Deltagere for Østrig ved sommer-OL 2020
Cykelryttere ved sommer-OL 2020
Andreas Müller (cykelrytter)

Andreas Müller (født 25. november 1979 i Berlin) er en cykelrytter fra Østrig. Hans foretrukne disciplin er banecykling, hvor han har vundet medaljer ved VM, EM og nationale mesterskaber.

I 2014 vandt han i Berlin sit eneste seksdagesløb. Ved Københavns seksdagesløb er det i 2016 blevet til en tredjeplads med makker Andreas Graf.

Eksterne henvisninger 

 

Mandlige cykelryttere fra Østrig
Deltagere for Østrig ved sommer-OL 2020
Cykelryttere ved sommer-OL 2020
Roland Günther

Roland Günther (født 11. december 1962 i Zwingenberg) er en tidligere cykelrytter fra Tyskland. Han kørte mest banecykling, hvor han vandt flere medaljer ved nationale og internationale mesterskaber, men kørte også i mindre udstrækning landevejsløb.

Han blev vesttysk mester i holdforfølgelsesløb i 1981, hvilket han gentog de følgende to år. Han blev desuden vesttysk mester i individuelt forfølgelsesløb i 1982. Efter at have vundet VM-sølv i holdforfølgelsesløb i 1982 kom hans bedste resultat året efter, da han var med til at blive verdensmester for Vesttyskland i samme disciplin.

Han deltog derpå i OL 1984 i Los Angeles i holdforfølgelsesløb, og her blev vesttyskerne tredjebedst i kvalifikationsrunden. I kvartfinalen besejrede de Frankrig ganske sikkert, inden de i semifinalen blev besejret af amerikanerne, der indhentede tyskerne. Amerikanerne tabte derpå finalen til Australien, mens tyskerne i bronzekampen vandt over Italien. Ud over Günther bestod bronzeholdet af Rolf Gölz og Michael Marx (der også var verdensmestre fra året forinden) samt Reinhard Alber.

Günther blev også vesttysk mester i holdforfølgelsesløb i 1985 og 1986 samt individuelt i 1985, mens han på landevejen vandt etapeløbet Berliner Etappenfahrt i 1987.

Senere i 1987 blev han professionel og vandt nogle etaper i mindre landevejsløb i de følgende år. Han vandt desuden et etapeløb i 1989 i Vietnam.

Det var dog fortsat primært på bane, han gjorde sig bemærket. I 1988 blev han nummer to ved EM i parløb, og ved EM i 1990 vandt han tre medaljer. Ved Københavns seksdagesløb blev det i 1989 til en andenplads med makker Volker Diehl, hvor de blev besejret af par nummer syv, Jens Veggerby og Danny Clark. I 1990 vandt han to seksdagesløb, begge sammen med Danny Clark. Han indstillede sin aktive karriere i 1987.

Referencer

Eksterne henvisninger 

Mandlige cykelryttere fra Tyskland
Deltagere for Vesttyskland ved sommer-OL 1984
Olympiske bronzemedaljevindere fra Vesttyskland
Volker Diehl

Volker Diehl (født 24. oktober 1963 i Ludwigshafen am Rhein, død 29. april 2022 i Ølholm) var en cykelrytter fra Tyskland. Hans foretrukne disciplin var banecykling. 

Han startede i 47 seksdagesløb, hvor det blev til tre sejre, alle i 1990. Ved Københavns seksdagesløb blev det i 1989 til en andenplads med makker Roland Günther, hvor de blev besejret af par nummer syv, Jens Veggerby og Danny Clark.

På landevej har han blandt andet vundet sølv ved tyske mesterskaber i 1987.

Volker Diehl døde 29. april 2022 i en bilulykke på Primærrute 30 ved Ølholm i Danmark.

Referencer

Eksterne henvisninger 
 

Mandlige cykelryttere fra Tyskland
Thanos

Thanos er en fiktiv superskurk fra Marvel-universet. Han er hovedantagonisten i filmene Avengers: Infinity War (2018) og Avengers: Endgame (2019), hvor han spilles af Josh Brolin.

Eksterne henvisninger 

Figurer fra Marvel Comics
Fiktive skurke
Nataša Janković

Nataša Janković (født 27. august 1991) er en kroatisk håndboldspiller, som spiller i Molde HK og Kroatiens kvindehåndboldlandshold.

Referencer

Eksterne henvisninger 
 

Håndboldspillere fra Kroatien
Håndboldspillere fra Molde HK
Storhamar Håndball

Storhamar Håndball Elite er en norsk kvindehåndboldklub, hjemmehørende i Hamar, Norge. Klubben spiller pt. 2022 i den bedste norske håndboldrække REMA 1000-ligaen. Håndboldklubben er tilknyttet Storhamar Idrettslag. Klubbens cheftræner er Kenneth Gabrielsen.

Klubben vandt for første gang sølvmedaljer i Eliteserien tre år efter at de var genoprykket fra 1. divisionen. Efterfølgende sluttede de som nummer to i ligaen, efter storklubben Vipers Kristiansand, der både økonomisk og spillermæssigt er Storhamar overlegen. De nåede desuden også kvartfinalen i EHF European League 2021-22, hvor de blev besejret af Viborg HK over to kampe. I 2022/23-sæsonen blev de første gang inviteret til at deltage i EHF Champions League.

Meritter 
Eliteserien
Sølv: 2018/2019, 2019/2020, 2020/2021, 2021/2022
Bronze: 2007/2008, 2009/2010, 2011/2012, 2017/2018
NM Cup:
Finalist: 2018, 2019, 2020
EHF European League:
Kvartfinalist: 2021/22

Spillertruppen 2022/23

Danskere i klubben 
Ann Grete Nørgaard (2020-2021)
Lise Binger (2014-2017)

Referencer

Eksterne henvisninger 
 Klubbens hjemmeside på Topphåndball

Håndboldklubber fra Norge
Etableret i 1935
Sport i Norge
Mia Svele

Mia Svele (født 16. april 2001) er en norsk håndboldspiller, som spiller for Storhamar HE. 

Hun har tidligere spillet for den danske klub Nykøbing Falster Håndboldklub.

Hun er datter af, den tidligere norske håndboldspiller og kommentator Bent Svele.

Referencer 

Håndboldspillere fra Norge
Elise Skinnehaugen

Elise Skinnehaugen (født 3. juni 1996) er en norsk håndboldspiller, som spiller i Storhamar HE.

Referencer 

Håndboldspillere fra Norge
Henry Rinklin

Henry Rinklin (født 15. september 1957 i Geisingen) er en tysk forhenværende cykelrytter. Hans foretrukne disciplin var banecykling, hvor han har vundet medaljer ved EM og nationale mesterskaber. Han havde også en karriere på landevej.

Han stillede til start i 54 seksdagesløb, hvor det blev til to sejre. Ved Københavns seksdagesløb er det kun blevet til én tredjeplads i 1985 sammen med makker Josef Kristen.

Eksterne henvisninger 
 

Mandlige cykelryttere fra Tyskland
Mathilde Rivas Toft

Mathilde Rivas Toft (født 16. april 1997 i Lørenskog, Norge) er en norsk håndboldspiller, som spiller i danske Viborg HK i Damehåndboldligaen.

Referencer

Eksterne henvisninger 

Håndboldspillere fra Norge
Håndboldspillere fra Larvik HK
Håndboldspillere fra Molde HK
Håndboldspillere fra Viborg HK
Horst Schütz

Horst Schütz (født 8. maj 1951 i Kandel) er en tysk forhenværende cykelrytter. Hans foretrukne disciplin var banecykling, hvor han har vundet guldmedaljer ved VM og nationale mesterskaber. Han havde også en mindre karriere på landevej.

Han stillede til start i 126 seksdagesløb, hvor det blev til fire sejre. Ved Københavns seksdagesløb er det kun blevet til én tredjeplads i 1980 sammen med makker Roman Hermann.

Eksterne henvisninger 
 

Mandlige cykelryttere fra Tyskland
Günter Haritz

Günter Haritz (født 16. oktober 1948 i Heidelberg) er en tysk forhenværende cykelrytter. Hans foretrukne disciplin var banecykling, og han blandt andet vandt guld i 4.000 meters holdforfølgelsesløb ved OL 1972.

Karriere

Amatør 
Haritz var med på det vesttyske hold ved VM i banecykling 1970, hvor han var med på 4.000 meterholdet i forfølgelsesløb. Her blev vesttyskerne verdensmestre, og den præstation gentog de i 1973, mens de blev nummer tre i 1971.

Ved OL 1972 i München var vesttyskerne sammen med italienerne (der blev verdensmestre i 1971) og østtyskerne (treer ved VM i 1971) favoritterne i 4.000 m forfølgelsesløb. I kvalifikationsrunden sejrede vesttyskerne foran østtyskerne, mens italienerne højst overraskende kun blev nummer ni og var dermed ude af konkurrencen. I kvartfinalen besejrede vesttyskerne Bulgarien, og i semifinalen vandt de over Storbritannien, som de indhentede, da en af de britiske ryttere punkterede og måtte udgå. Finalen blev et øst-/vesttysk opgør, men løbet blev ikke så spændende, som forventet, idet vesttyskerne førte med fire sekunder efter tre kilometer, og de vandt guldet sikkert, mens briterne vandt kampen om bronzemedaljen. Det vesttyske hold bestod foruden Haritz af Udo Hempel, Jürgen Colombo og Günther Schumacher med Peter Vonhof som reserve (han kørte semifinalen i stedet for Hempel).

Som amatør vandt han desuden tre vesttyske mesterskaber (i omnium og parløb) og vandt yderligere fire nationale medaljer.

Professionel 
Efter VM i 1973 blev Haritz professionel. Som professionel kørte han både landevejsløb og baneløb, specielt  seksdagesløb. Han kørte i alt 83 seksdagesløb og vandt elleve af disse, alle i 1975-1977. Hans bedste resultat i Københavns seksdagesløb var dog en tredjeplads, som han opnåede i 1976 sammen med makker René Pijnen. På bane vandt han desuden EM i motorpace i 1975 og i parløb i 1976.

På landevejen blev han tysk mester i 1974, og han fik sølv i 1975, bronze i 1976 og sølv igen i 1979. I store internationale etapeløb var han som regel hjælperytter og endte et stykke nede i feltet. Under Vuelta a España i 1976 blev Haritz taget for doping og blev smidt ud af løbet.

Efter aktiv karriere 
Efter han stoppede som aktiv cykelrytter, var Haritz indehaver af en cykelforretning i Leimen. Han skrev desuden flere bøger om cykling og cykelløb.

Referencer

Eksterne henvisninger 
 

Mandlige cykelryttere fra Tyskland
Deltagere for Vesttyskland ved sommer-OL 1972
Olympiske mestre fra Vesttyskland
Sigmund Hermann

Sigmund Hermann (født 17. maj 1959 i Schaan, død 10. november 2014 i Triesen) var en cykelrytter fra Liechtenstein. Hans foretrukne disciplin var banecykling.

Hermann deltog i 55 seksdagesløb hvor han vandt to løb, begge i 1986 med storebror Roman Hermann. Ved Københavns seksdagesløb blev det i 1989 til en tredjeplads med makker Michael Marcussen.

Eksterne henvisninger 
 

Mandlige cykelryttere fra Liechtenstein
Bjørn Stieler

Bjørn Stieler (født 24. juli 1912 i København, død 30. marts 1996 i Glostrup) var en cykelrytter fra Danmark. Hans foretrukne disciplin var banecykling.

I 1936 blev han på Ordrupbanen nummer tre ved de danske mesterskaber i sprint. Ved Københavns seksdagesløb i 1939 blev han nummer to sammen med makker Werner Grundahl.

Eksterne henvisninger 
 

Mandlige cykelryttere fra Danmark
Personer fra København
Mogens Danholt

Mogens Danholt (født 18. november 1910, død ukendt) var en cykelrytter fra Danmark. Hans foretrukne disciplin var banecykling, og var aktiv fra 1932 til 1943. 

Ved det andet Københavns seksdagesløb i historien blev Danholt i 1934 nummer to sammen med makker Adolphe Charlier.

Eksterne henvisninger 
 

Mandlige cykelryttere fra Danmark
Tjek om personen er levende
Cykling under sommer-OL 2020 – Holdforfølgelse (damer)

Damernes holdforfølgelsesløb ved sommer-OL 2020 blev afholdt i Izu Velodrome den 3. – 4. august 2020.

Deltagende ryttere 
Der kvalificeres i alt 8 hold fra den særlige OL-rangliste, der opgøres i perioden 2018 – 2020, til at deltage i holdforfølgelsesløbet.

Format 
Holdforfølgelsesløbet bliver kørt af fire ryttere fra hver nation over to dage på en distance af 4.000 meter. Hvert løb bliver kørt med to hold på banen, som starter med en halv banelængdes afstand fra hinanden. I den indledende kvalifikation kører alle hold mod et andet hold og det er udelukkende tiden, der tæller, for at finde heat-inddelingen i 1. runde. I runde 1 mødes holdene på følgende måde i henhold til tiderne i kvalifikationen: 6-7, 5-8, 2-3 og 1-4. De fire bedste tider er herefter kvalificeret til at køre om medaljerne mens de fire dårligste tider kører indbyrdes om pladserne 5-8. Medaljerne fordeles på den måde, at de to bedste tider mødes i finalen om guld og sølv mens de øvrige to hold kører om bronzemedaljerne.

Resultater

Kvalifikation

Runde 1

Finalerne

Referencer

Eksterne henvisninger 
 https://www.uci.org/olympic-games/track-cycling
 https://tokyo2020.org/en/games/schedule/olympic/20200806_CTR.html

Holdforfølgelse (damer)
It's So Easy

It's So Easy kan henvise til:
"It's so Easy" (Guns N' Roses-sang), 1987
"It's So Easy!" (The Crickets-sang), 1958, indspillet i flere coverversioner, bl.a. af Linda Ronstadt på hendes album fra 1977 Simple Dreams
"It's So Easy" (Andy Williams-sang), 1970
"It's So Easy", en sang af Hawkwind fra deres album fra 1974 Hall of the Mountain Grill	
"It's So Easy", en sang af Olivia Newton-John fra Have You Never Been Mellow
"It's So Easy", en sang af Sheryl Crow fra hendes album fra 2002 album C'mon C'mon
Knattspyrnufélagið Fram

Knattspyrnufélagið Fram (dansk: Fram Fodboldklub) er en islandsk sportsklub, der er bedst kendt for sine fodbold- og håndboldhold. Den blev grundlagt den 1. maj 1908 i Reykjavík. Den har sin base på Safamýri, i Háaleiti og Bústaðir-distriktet i nærheden af Reykjavíks centrum.

Fodboldholdet spiller for øjeblikket i anden division, 1. deild karla, efter at være rykket ned i 2014-sæsonen.

Klubben har også stærke håndboldhold; herreholdet vandt det islandske mesterskab i 2013.

Klubben tilbyder også andre sportsgrene, der omfatter basketball, taekwondo og skiløb.

Håndbold

Referencer

Eksterne henvisinger 
 Officiel hjemmeside
 KKÍ: Fram Reykjavík   - kki.is 
 IcelandFootball.net - Fram Reykjavík 

Fodboldklubber i Island
Etableret i 1908
Strandgaten (Bergen)

Strandgaten er en gade i Bergen centrum, vest for Vågen. Den starter ved Torgallmenningen og følger den østlige kystlinje til Nordnes ved Tidemands Gate, hvor det bliver til Nordnesgaten. Den vestligste del af Strandgaten er en normal vej med trafik i begge retninger, mens den østligste del er ensrettet mellem Tollbodallmenningen og Holbergsallmenningen, og mellem Østre Murallmenningen og Torgallmenningen. Mellem Holbergsallmenningen og Østre Murallmenningen er det en gågade. Strandgaten er omkring 1,2 km lang.

Gaden er en central shopping-gade i byen, og rummer mange butikker.

Ved Holbergsallmenningen findes fundamentet og kælderen af det hus, hvor Ludvig Holberg voksede op.

Veje i Norge
Transport i Bergen
Sivasspor

Sivasspor er en tyrkisk sportsklub baseret i Sivas, Tyrkiet som blev dannet i 1967. Klubben spiller på nuværende tidspunkt i Süper Lig, den bedste række i Tyrkiet.

Nuværende trup

Kilder

Eksterne henvisninger 
 Officiel hjemmeside
 Sivasspor på TFF.org

Fodboldklubber i Tyrkiet
Etableret i 1967
Nordre gate (Trondheim)

Nordre gate (1–23, 2–28) er en af Trondheims vigtigste forretningsgader. Den strækker sig fra Kongens gate ved Vor Frue kirke i syd til Fjordgate og Kanalen i nord. Den sydlige halvdel af gaden er en gågade.

Nordre gate er en af de mellemstore gader fra Cicignons byplan, med en bredde på 36 alen. Inden den store bybrand i 1681 lå der to middelalderlige gader, nogenlunde hvor Nordre Gate ligger i dag, som hed Borkegate og Moritsveita.

Nordre gate var frem til sidste halvdel af 1800-tallet ingen udpræget forretningsgade. Frem til 1870'erne bestod bebyggelsen af toetagers træhuse. Bygningerne i nr. 3 og 5 blev opført som de første gårde i murværk med forretninger i første etage og lejligheder over. I 1880'erne og 90'erne blev flere ældre bygninger i gaden ombygget til forretninger.

Nordre gate er fortsat en af byens vigtigste forretningsgader, og rummer bl.a. storcenteret Mercursenteret. Deusden har Adresseavisen hovedkvarter i nr. 1.

Referencer 

Veje i Trondheim
Real Murcia

Real Murcia Club de Fútbol, SAD, kendt som Real Murcia ([real muɾθja], "Kongelige Murcia"), er en spansk fodboldklub baseret i Murcia, i Murcia-området . Klubben er grundlagt den 8. februar 1908, og spiller for øjeblikket i Segunda División B - Gruppe 4. Hjemmekampene spilles på Estadio Nueva Condomina, som har plads 31.189 tilskuere.

I spansk fodbold har klubben vundet 9 Segunda División titler.

Hjemfarver er hovedsagelig skarlagensfarvet trøjer og hvide shorts.

I 2018 startede klubben, efter økonomiske vanskeligheder, en crowdfunding kampagne for at sælge aktier, hvor folk over hele verden blev minoritetsaktionærer.

Spillere

Se også 
 Real Murcia Imperial   - Murcias reservehold

Referencer

Eksterne henvisninger 
 Officiel hjemmeside 
 Futbolme holdprofil 
 BDFutbol hold profil
 MurciaMania, alt om klubben 
 La Futbolteca, Real Murcia CF 

Fodboldklubber i Spanien
Etableret i 1908
Pages with unreviewed translations
The Stag's Head

The Stag's Head er en pub, der ligger på hjørnet af Dame Court og Dame Lane i Dublin, Irland.

Historiske kilder beskriver en pub på stedet hvor Stag's Head ligger i dag allered ei 1770 (opført af Mr. Tyson) og i 1895, hvor der blev udført en større ombygning.<ref>Selected: CO. DUBLIN, DUBLIN, DAME COURT, NO. 001 (STAG'S HEAD)	 Street numbers may have changed due to re-numbering. Dictionary of Irish Architects]. Hentet 8/5-2019</ref> Pubben er kendt for sin bevarede viktorianske interiør og den restaurerede mosaik på stien ved Dame Street et stykke for hoveddøren.

Navnet "Tyson" og Mr. Tysons initialer er brugt som dekoration på et gammelt ur og støbejernet på eksteriøret. Man mener, at Mr. Tyson har været med til at få etableret et permanent fortov i Dame Lane.

I stueetagen er der en udstoppet ræv og et stort hjortehoved hænger over baren.

Pubben er blevet brugt i flere film, heriblandt A Man of No Importance, med Albert Finney og Educating Rita med Michael Caine og Julie Walters. Tv-serien Penny Dreadful har også filmet både indendørs og uden for pubben i februar 2014.

I 2005 blev pubben solgt for €5,8 mio. til Louis Fitzgerald Group. Der er siden sket en række ændringer på stedet, hvoraf en af de største er indførelsen af et fjernsyn i barområdet.

Referencer 

Pubber
Bygninger, konstruktioner og anlæg i Dublin
Fred Uhlman

Fred Uhlman (19. januar 1901 - 11. april 1985) var en Tysk-Engelsk forfatter, maler og advokat af jødisk herkomst.

Biografi 
Fred Uhlman blev født i Stuttgart, Tyskland, i en middelklasse jødisk familie. Han studerede ved universiteterne i Freiburg, München og Tübingen, hvor han i  1923 dimmitterede med en uddannelse i Jura og en PHD i civilret.

To måneder efter Hitlers magtovertagelse i 1933 flygtede Uhlman til Frankrig og endte i 1936 i England, hvor han blev resten af sit liv. Han er især kendt for den lille roman Gitterporten (engelsk: Reunion), der ved udgivelse blev udnævnt til et lille mesterværk, og som til stadighed genoptrykkes verden over.

Gitterporten 

Uhlmans roman Gitterporten blev udgivet i 1971. Nærmest ignoreret ved dens første publicering, blev den genudgivet i 1977, hvor den blev velmodtaget af kritikerne, og modtog ros af Authur Koestler, som skrev introduktionen til denne udgave, hvori han betegnede det som et lille mesterværk. Gitterporten giver en smuk og indfølende beskrivelse af et drengevenskab, der splittes af den omsiggribende nazisme, hvis uhyrligheder og infiltration af det tyske samfund fremstår grelt på baggrund af bogens afdæmpende, lyriske tone. 

Romanen blev i 1989 filmatiseret i filmen af samme navn Reunion, og er også blevet opført som teaterstykke i 2010.

Referencer 

 

Forfattere fra England
Forfattere fra Tyskland
Sølvkræ

Sølvkræ, også kaldet sølvfisk eller sild, er en gruppe insekter. Navnene kan skyldes at de har blanke skæl og hurtige bugtende bevægelser der kan minde om glinsende småfisk.

Det er en meget gammel dyregruppe som menes at have eksisteret i 300 millioner år. Sølvkræ er klassificeret i ordenen Zygentoma, men har tidligere sammen med klippespringere været placeret i ordenen børstehaler (Thysanura).

Beskrivelse og levevis 
De fleste nulevende arter har en kropslængde på under 2 cm, men der kendes omkring 6 cm lange fossiler. Sølvkræ har flade kroppe og tynde, bevægelige følehorn. De har normalt små facetøjne eller slet ingen øjne. De har ingen vinger.

Deres kindbakker er korte og uspecialiserede. Mange arter har et antal korte vedhæng på bagkroppen, men gruppens mest karakteriske træk er tre lange halelignende tråde som udgår fra deres bagerste segment.

Sølvkræ kan både findes i fugtige og tørre omgivelser, og både frit levende og i boliger. I menneskeboliger lever de af kornprodukter, papir, stivelse i tøj, viskose-fibre, tørret kød og andet. I naturen vil de spise dødt organisk materiale (detritus).

Vilde arter findes ofte på mørke, fugtige habitater som i huler eller under sten. Nogle lever kommensalt i myrekolonier.

Sølvkræ i Danmark 

Der kendes tre arter i Danmark, som alle ofte optræder i opvarmede boliger:
 Almindelig sølvkræ (Lepisma saccharina)
 Stort sølvkræ eller ovnfisk (Thermobia domestica)
 Skægget sølvkræ (Ctenolepisma longicaudata)

Skægget sølvkræ kendes først i Danmark fra 2016, men kan have levet i landet ubemærket i lang tid før.

Referencer
Rådmandshaven

Rådmandshaven er et naturområde i Næstved på Sydsjælland. Den aller sydligste del af området er græs, lige op mod Næstved Kommunes bygninger. Mod vest ligger Susåen og mod øst ligger et boligområde, hvor også Næstved Sygehus er placeret. Mod nord ligger Herlufsholm som ejer Rådmandshaven foruden Friheden i nærheden af Næstved centrum, Stenskoven og Kalbyrisskoven. Disse skove kaldes samlet for Herlufsholmskovene. Rådmandshaven som dækker 57 ha, blev fredet i 1947.

Rådmandshaven er primært løvskov. Som naturtype er skoven karakteriseret som bøgeskov på muld, fugtig egeskov og ellesump. På et højdedrag i midten af skoven findes en samling nåletræer, som er plantet mellem 1891 og 1960. Skoven har stor artsrigdom, og der findes flere meget gamle træer og ellesumpe. Den har været fredet siden 1947. Rådmandshaven har en af Danmarks fineste bestande af almindelig hæg. De fleste af kommunens skove og parker bliver vedligeholdt af Næstved Park & Vej.

Rådmandshaven er en del af Natura 2000 plan område nr. 163 Suså, Tystrup-Bavelse Sø, Slagmosen, Holmegårds Mose og Porsmose.

Flora og fauna 
Mange gamle træer, blandt andet ask, eg og bøg og en underskov af hæg, hassel, hyld, tjørn og benved præger Rådmandshaven. Om foråret dækkes skovbunden af hvid og gul anemone, hulrodet lærkespore og fladkravet kodriver, der tilsammen danner et usædvanlig rigt skovbundsflor.

Vandstær, isfugl og bjergvipstjert – tre fuglearter der er knyttet til rindende vand – findes ofte findes langs Susåen på den strækning, der fører forbi Rådmandshaven, og kan her opleves på nært hold.

Selve skoven huser en række almindelige småfugle som forskellige arter af mejser og spætmejse, der trives godt blandt de gamle træer. Også den store flagspætte er almindelig.

Pinetum 
En del af Rådmandshaven er nåletræsskoven Pinetum på ca. 2,75 ha. Her er store, gamle rødgraner som blev plantet i 1873, og andre nåletræer som er plantet i perioden fra 1891 til ca. 1960. Det er hovedsageligt træer som stammer fra Nordamerika og Østasien, hvoraf nogle er sjældne i Danmark.

Arrangementer 
På græsarealet mod syd blev der i slutningen af 1980'erne afholdt koncertarrangementet Grøn, men det er siden blevet afholdt andre steder i byen. Området har også været brugt til at afholde middelaldermarkeder.

Referencer

Eksterne henvisninger 
 Rådmandshaven på fredninger.dk

Næstved
Skove i Næstved Kommune